ଏଥର ଡାକ ଘରେ ମିଳିବ ବ୍ୟାଙ୍କ୍ ସେବା । ଆଜି ଇଣ୍ଡିଆ ପୋଷ୍ଟ ପେମେଣ୍ଟ ବ୍ୟାଙ୍କର ଶୁଭାରମ୍ଭ କରିଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି । ପ୍ରଥମ ପର୍ଯ୍ୟାୟରେ ସାରା ଦେଶରେ ୬୫୦ ଶାଖା ଏବଂ ୩ ହଜାର ୨୫୦ଟି ଉପଶାଖାକୁ କାର୍ଯ୍ୟକାରୀ କରାଯିବ । ଡିସେମ୍ବର ୩୧ ସୁଦ୍ଧା ଆଇ.ପି.ପି.ବି ବ୍ୟବସ୍ଥାକୁ ଦେଶର ୧ ଲକ୍ଷ ୫୫ ହଜାର ଡାକ ଘର ସହ ସଂଯୋଗ କରାଯିବ । ଡାକ ଘର ଗୁଡ଼ିକରେ କାର୍ଯ୍ୟରତ ୩ ଲକ୍ଷ ପୋଷ୍ଟମ୍ୟାନ୍ ଓ ଗ୍ରାମୀଣ ଡାକସେବକଙ୍କ ଜରିଆରେ ଏହି ବ୍ୟାଙ୍କ ସେବା ଉପଲବ୍ଧ ହେବ ।
